b'\n_START_ARTICLE_\nIan Somerhalder\n_START_SECTION_\nMladost\n_START_PARAGRAPH_\nIan Somerhalder se je rodil in odrasel v Covingtonu, Louisiana, star\xc5\xa1ema Robertu in Edni. Ima starej\xc5\xa1ega brata Boba in mlaj\xc5\xa1o sestro Robin. Z manekenstvom je za\xc4\x8del pri rosnih desetih letih, pri 17. letih pa se je za\xc4\x8del ukvarjati tudi z igralstvom.\n_START_SECTION_\nKariera\n_START_PARAGRAPH_\nPoleti leta 2000 je Ian igral v kratko trajajo\xc4\x8di TV nanizanki Young Americans. Igral je Hamiltona Fleminga, sina dekana presti\xc5\xbene \xc5\xa1ole, ki se zaljubi v fanta, ki je dejansko dekle. Leta 2002 je igral lik biseksualca Paula Dentona, v filmu, posnetem po romanu Breta Eastona Ellisa, Pravila privla\xc4\x8dnosti (The rules of attraction) skupaj z Jamesom Van Der Beekom, Shannyn Sossamon in Jessico Biel. Vloga, s katero je dosegel preboj, je bil leta 2004 Boone Carlyla v TV nanizanki Skrivnostni otok. Kljub smrti njegova lika v 20. delu 1. sezone, se je Ian med letoma 2005 in 2010 \xc5\xa1e sedemkrat pojavil v Skrivnostnem otoku, tudi v finalnem delu nanizanke._NEWLINE_Leta 2006 je bil izbran za enega izmed desetih top modelov pri DNA Model Management._NEWLINE_Kot gost je igral v HBO-evi nanizanki Tell me if you love me, kjer se je pojavil popolnoma gol v enem od prizorov z igralko Michelle Borth. Nanizanko so po eni sezoni ukinili. Leta 2009 je igral v filmu The Tournament vlogo serijskega morilca, ki tekmuje z drugimi morilci v smrtonosnem tekmovanju. 10. oktobra 2009 je bila objavljena njegova nova vloga v filmu Cradlewood, re\xc5\xbeiserja Harryja Weinmanna._NEWLINE_Somerhalder trenutno igra lik Damona Salvatorja v najstni\xc5\xa1ki TV nanizanki The Vampire Diaries. Z vlogo je zmagal na tekmovanju za\xc2\xa0\xc2\xbbnajbolj seksi zver\xc2\xab\xc2\xa0(Sexy Beast)'